סופיה בוש

סופיה אן בוש (באנגלית: Sophia Anne Bush; נולדה ב-8 ביולי 1982) היא שחקנית, מפיקת קולנוע ואקטיביסטית אמריקאית. היא כיכבה בתור ברוק דייוויס בסדרת הטלוויזיה של The CW, "מגרש ביתי" <small>(2003–2012).</small> ידועה גם בשל תפקידיה בסרטים "ג'ון טאקר מה זה גמור" <small>(2006)</small> ו"הטרמפיסט" <small>(2007)</small>. הבמשך, כיכבה בסדרת הדרמה המשטרתית של רשת NBC "שיקגו PD" (<small>2014–2017</small>) בתפקיד הבלשית ארין לינדסי.

== ביוגרפיה ==
בוש נולדה בפסדינה, קליפורניה, בתם היחידה של מורין וצ'ארלס ויליאם בוש. אמה מנהלת סטודיו לצילום, ואביה הוא צלם פרסום ויופי. בית הספר התיכון שבו למדה היה לבנות בלבד, ובוש סיימה אותו בשנת 2000, בגיל 18. בזמן לימודיה בבית הספר הייתה חברה בנבחרת הכדורעף הבית ספרית. בנוסף, בוש לקחה חלק בהצגות בית ספר ובתוכנית אומניות הבמה, וציינה שזה היה ציון הדרך בו החליטה להיות שחקנית. בגיל 17, בשנת 2000 השתתפה ואף זכתה בתחרות יופי מטעם "מצעד הוורדים" (מכונה גם טורניר מצעד הוורדים), מצעד הנערך מדי שנה בראש השנה האזרחית באזור מחוז לוס אנג'לס.

למדה באוניברסיטת דרום קליפורניה כשנתיים עד פרישתה זאת על מנת לקדם את קריירת המשחק שלה.

== קריירה ==
בוש עשתה את ההופעה הקולנועית הראשונה שלה בשנת 2002 בסרט הקולנוע "יחצ"ן המסיבות" לצד ראיין ריינולדס. לאחר מכן היא הופיעה במספר תוכניות טלוויזיה, כגון "ניפ/טאק", "סברינה המכשפה הצעירה", והסרט של HBO, "נקודת מוצא." בשנת 2003, לוהקה בוש כקייט ברוסטר בסרט "שליחות קטלנית 3: עלייתן של המכונות", אך הוחלפה על ידי השחקנית קלייר דיינס לאחר שבוע של צילומים. ג'ונתן מוסטו, במאי הסרט, הצהיר שהחליף אותה מכיוון שהוא הרגיש שהיא צעירה מדי לתפקיד, אבל שיבח את כשרונה כשחקנית.

בשנת 2003, בוש קיבלה את תפקידה של ברוק דייוויס בסדרת הטלוויזיה של the WB, "מגרש ביתי". לאורך כל הסדרה, דמותה התפתחה מנערה בעייתית לחברה נאמנה. אחרי שבוש זכתה לתהילה, היא הפכה לדוברת של מותגים בעלי פרופיל גבוה. היא הוצגה על השער של כמה מהמגזינים המרכזיים בעולם כגון אנטרטיינמנט ויקלי, מקסים, Glamour ו־InStyle. היא ביימה שלושה פרקים של הסדרה, כולל הפרק הלפני אחרון של העונה התשיעית והאחרונה.

ביולי 2006, בוש השתתפה בסרט הקומדיה של פוקס המאה ה-20, "ג'ון טאקר מה זה גמור", שבויים על ידי בטי תומאס, וכיכבה בו לצד בריטני סנואו וג'סי מטקאלף. הסרט היה הצלחה מסחרית, וגרף יותר מ־60 מיליון דולר ברחבי העולם. באותה השנה כיכבה במותחן המדע הבדיוני "להישאר בחיים" לצד ג'ון פוסטר, פרנקי מוניז ואדם גולדברג, גם הסרט הזה זכה להצלחה. היא כיכבה בשנת 2007 במהדורה מחודשת של סרט האימה הקלאסי, "הטרמפיסט", לצד שון בין. בשנת 2008, בוש כיכבה לצד קווין זגרס ווינסנט ד'אונופריו בסרט העצמאי, "The Narrows".

לאחר שלוש שנים, בפברואר 2011, הופיעה בסרט הקומדיה הרומנטית "מסלול לאהבה". בפברואר 2012, דווח כי בוש הצטרפה לצוות השחקנית של קומדיית המצבים של רשת CBS, "שותפים". לאחר שעלתה לאוויר ב-24 בספטמבר 2012, הסדרה שודרה לעונה אחת עד חודש נובמבר, בו הוכרז שהסדרה בוטלה לאחר שישה פרקים. שבעת הפרקים הנותרים בסדרה נותרו לא משודרים בארצות הברית, אם כי הם שודרו מאוחר יותר על ידי חברות תוכן בינלאומיות שונות. באותה השנה, בוש כיכבה בוידאו קליפ של ההרכב המוזיקלי, Passion Pit.

בשנת 2014 הצטרפה לצוות השחקנים הראשי של "שיקגו PD" - סדרת הספין אוף לסדרת הדרמה "שיקגו FIRE" של רשת NBC, שם היא מגלמת את ארין לינדסי. בשנת 2017 עזבה את הסדרה.

בשנת 2015 לקחה חלק בהפקת הסרט הקצר-תיעודי "The Thousand Year Journey" שביים קני לאובכר. בשנת 2018 הפיקה את הסרט התיעודי "A Girl Named C".

בשנת 2018 דיבבה בוש את ווייד בסרט "משפחת סופר-על 2", סרט ההמשך ל"משפחת סופר-על" משנת 2004.

בשנת 2020 השתתפה בוש בעונה הראשונה של הסדרה של הולו, "באהבה, ויקטור".

בשנת 2023 כיכבה במחזה של וסט אנד "2:22 A Ghost Story" מאת דני רובינס <small>(אנ')</small> בדמותה של לורין. 

באוגוסט 2024, פורסם כי סדרת המשך ל"מגרש ביתי" נמצאת בפיתוח בנטפליקס וכי בוש, יחד עם הילרי ברטון ודניל אקלס צפויות לתפקד כמפיקות בפועל של סדרת ההמשך.<ref></ref> 

== חיים אישיים ==
בוש התארסה במאי 2004 לשחקן צ'אד מייקל מאריי, ששיחק לצידה במגרש ביתי. הם נישאו ב-16 באפריל 2005, בסנטה מוניקה, קליפורניה. לאחר חמישה חודשי נישואין, בוש ומורי הכריזו על פרידתם בספטמבר 2005. בפברואר 2006 הגישה בוש מסמכים לביטול הנישואין, בהסתמך על הונאה; העתירה של בוש נדחתה, והיא ומאריי קיבלו במקום זאת אישור להתגרש בדצמבר 2006.

בשנים 2008–2009 ניהלה בוש מערכת יחסים עם ג'יימס לאפרטי, אשר שיחק לצידה בסדרה "מגרש ביתי". בוש גם ניהלה מערכת יחסים ארוכה עם השחקן אוסטין ניקולס, ואישרה בשנת 2010 כי השניים מנהלים מערכת יחסים לסירוגין כבר ארבע שנים. השניים נפרדו בשנת 2012. בוש החלה מערכת יחסים עם דן פרדינבורג, מנהל תוכניות בחברת גוגל בתחילת שנת 2013. הם נפרדו לאחר שנה, בפברואר 2014, וציינו שהפרידה נגרמה בשל הקושי לנהל מערכת יחסים בטווח ארוך. פרדינבורג נהרג בזמן רעידת האדמה בנפאל ב-2015 בזמן ששהה במחנה הבסיס שעל הר האוורסט. בוש ופרדינבורג נשארו חברים לאחר הפרידה, והיא ציינה כי מותו השפיע עליה באופן משמעותי.

בשנים 2014–2016 יצאה בוש עם השחקן ג׳סי לי סופר, שכיכב לצידה בסדרה "שיקגו PD".

במאי 2020 בוש החלה מערכת יחסים עם איש העסקים האמריקאי גרנט הג'ס, ב-10 באוגוסט 2021 הזוג התארס באגם קומו שבאיטליה.<ref></ref> בוש הגישה בקשה לגירושין בשנת 2023, שנה לאחר חתונתם, ולאחר מכן נכנסה למערכת יחסים חדשה עם הכדורגלנית האמריקאית, אשלין האריס. היא מזדהה כקווירית.<ref></ref>

== פילמוגרפיה ==
=== קולנוע ===
{| class="wikitable sortable"
!שנה
!סרט
!תפקיד
! class="unsortable" |הערות
|-
! colspan="4" |סרטים
|-
|2002
|יחצ"ן המסיבות
|סאלי
|
|-
|2003
|Learning Curves
|בת'
|
|-
|2005
|סופרקרוס
|זואי לאנג
|
|-
| rowspan="2" |2006
|להישאר בחיים
|אוקטובר בנטום
|
|-
|ג'ון טאקר מה זה גמור
|בת' מקיינטייר
|
|-
|2007
|הטרמפיסט
|גרייס אנדרוס
|
|-
|2008
|The Narrows
|קתי פופוביץ
|
|-
|2009
|שולחן לשלושה
|מרי קינקיד
|
|-
|2011
|מסלול לאהבה
|קלואי
|
|-
|2017
|מרשל
|ג'ן
|
|-
| rowspan="3" |2018
|חטופות
|הבלשית ברוק בייקר
|
|-
|משפחת סופר-על 2
|קארן / ווייד
|דיבוב
|-
|A Girl Named C
|
|מפיקה
|-
| rowspan="2" |2021
|Hard Luck Love Song
|קרלה
|
|-
|חיובי שגוי <small>(אנ')</small>
|קורגאן
|
|-
|2022
|Deborah
|נורה
|
|-
|2024
|Junction
|אליסון
|
|-
! colspan="4" |טלוויזיה
|-
|2002
|נקודת מוצא
|קארי אור
|סרט טלוויזיה של HBO
|-
| rowspan="2" |2003
|סברינה המכשפה הצעירה
|פיית' מקנזי
|פרק: "Romance Looming"
|-
|ניפ/טאק
|רידלי לאנג
|3 פרקים
|-
|2012-2003
|מגרש ביתי
|ברוק דייוויס
|תפקיד ראשי (9 עונות); 187 פרקים
בימוי 3 פרקים
|-
|2009, 2011
|פיניאס ופרב
|שרה
|דיבוב; 2 פרקים
|-
|2013-2012
|שותפים
|אלי לנדאו
|תפקיד ראשי; 13 פרקים
|-
|2013–2017
|שיקגו FIRE
|ארין לינדסי
|11 פרקים
|-
|2014
|מכסחי המיתוסים
|עצמה / הנסיכה ליאה
|פרק: "Star Wars: Revenge of the Myth"
|-
|2014–2016
|חוק וסדר: מדור מיוחד
| rowspan="2" |ארין לינדסי
|4 פרקים
|-
|2014–2017
|שיקגו PD
|תפקיד ראשי (עונות 4-1); 84 פרקים
|-
|2015
|בוטן וחמוצניק
|דמויות שונות
|דיבוב; פרק: "Greg/Gramma Jail"
|-
|2015–2017
|שיקגו MED
| rowspan="2" |ארין לינדסי
|6 פרקים
|-
|2017
|שיקגו JUSTICE
|פרק: "Tycoon"
|-
|2018
|אלכס בע"מ
|ונסה סטנהופ
|פרק: "The Cop Car"
|-
| rowspan="3" |2019
|ג'יין הבתולה
|ג'וליה
|פרק: "Chapter Ninety-Three"
|-
|איזי
|אלכסנדריה
|פרק: "Spontaneous Combustion"
|-
|היסטוריה שתויה
|בוני ריינס
|פרק: "Whistleblowers"
|-
|2020
|החיים עצמם
|ליזי
|פרק: "Light and Shadows"
|-
|2020–2022
|באהבה, ויקטור
|ורוניקה
|9 פרקים
|-
|2022
|Good Sam
|ד"ר סמנתה "סאם" גריפית'
|תפקיד ראשי; 13 פרקיםגם מפיקה
|}

==פרסים==
{| class="wikitable"
!שנה
!טקס
!קטגוריה
!עבודה
!תוצאה
|-
|2005
|פרסי בחירת הנוער
| rowspan="3" |שחקנית בסדרת דרמה
| rowspan="2" |מגרש ביתי
|
|-
|2006
|פרסי בחירת הנוער
|
|-
| rowspan="4" |2007
| rowspan="3" |פרסי בחירת הנוער
|ג'ון טאקר מה זה גמור
|
|-
|שחקנית בסרט אימה/מותחן
|הטרמפיסט
|
|-
|פריצת השנה - שחקנית
|ג'ון טאקר מה זה גמור
|
|-
|Vail Film Festival
|כוכבת עולה
|עצמה
|
|-
|2008
|פרסי בחירת הנוער
| rowspan="2" |שחקנית בסדרת דרמה
| rowspan="2" |מגרש ביתי
|
|-
|2010
|פרסי בחירת הנוער
|
|-
|2011
|פרסי Do Something
|פרס האקטיביסט בטוויטר
|עצמה
|
|-
|2017
|פרס בחירת הקהל
|שחקנית בסדרת דרמה
|שיקגו PD
|
|-
|2018
| colspan="2" |פרס עושה השינוי על שם נלסון מנדלה
|סופיה בוש
|
|}

==קישורים חיצוניים==

* 

==הערות שוליים==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:מפיקות קולנוע אמריקאיות
קטגוריה:במאיות טלוויזיה אמריקאיות
קטגוריה:במאי טלוויזיה אמריקאים
קטגוריה:דוברים אמריקאים
קטגוריה:זוכות בתחרויות יופי מקומיות
קטגוריה:זוכי פרס בחירת הנוער
קטגוריה:פעילות למען זכויות להט"ב בארצות הברית
קטגוריה:פעילים למען זכויות להט"ב בארצות הברית
קטגוריה:מגישי פודקאסטים אמריקאים
קטגוריה:מגישות פודקאסטים אמריקאיות
קטגוריה:להט"ביות אמריקאיות
קטגוריה:שחקניות לסביות אמריקאיות
קטגוריה:אמריקאיות שנולדו ב-1982
קטגוריה:אמריקאים שנולדו ב-1982